CELEX: 31986R3735
Language: el
Date: 1986-12-08 00:00:00
Title: Κανονισμός (ΕΟΚ) αριθ. 3735/86 της Επιτροπής της 8ης Δεκεμβρίου 1986 για παρέκκλιση από την ποιοτική προδιαγραφή για τα εσπεριδοειδή

Avis juridique important

|

31986R3735

Κανονισμός (ΕΟΚ) αριθ. 3735/86 της Επιτροπής της 8ης Δεκεμβρίου 1986 για παρέκκλιση από την ποιοτική προδιαγραφή για τα εσπεριδοειδή  

Επίσημη Εφημερίδα αριθ. L 347 της 09/12/1986 σ. 0005

***** ΚΑΝΟΝΙΣΜΟΣ (ΕΟΚ) αριθ. 3735/86 ΤΗΣ ΕΠΙΤΡΟΠΗΣ  της 8ης Δεκεμβρίου 1986  για παρέκκλιση από την ποιοτική προδιαγραφή για τα εσπεριδοειδή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός (ΕΟΚ) αριθ. 379/71 της Επιτροπής (3) καθόρισε τις ποιοτικές προδιαγραφές για τα εσπεριδοειδή που περιλαμβάνονται στο παράρτημα του εν λόγω κανονισμού·  ότι, λαμβάνοντας υπόψη την εξέλιξη που φάνηκε στην εμπορία, ορισμένες διατάξεις όσον αφορά τη διατήρηση μπορούν να επιφέρουν σύγχυση, όσον αφορά τη σημερινή τους διατύπωση· ότι θα πρέπει να διορθωθεί αυτή η κατάσταση ενόψει πλήρους αναθεώρησης της προδιαγραφής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τον κανονισμό (ΕΟΚ) αριθ. 379/71, μέχρι τις 15 Ιουλίου 1987, το τελευταίο εδάφιο του κεφαλαίου Β « Συσκευασία» του τίτλου V «Συσκευασία και παρουσίαση» του παραρτήματος αντικαθίσταται από το ακόλουθο κείμενο:  «Τα δέματα ή οι παρτίδες, σε περίπτωση αποστολής χύμα, πρέπει να είναι απαλλαγμένα από κάθε ξένο σώμα· ωστόσο, η παρουσίαση που περιλαμβάνει ένα μικρό κλάδο που φέρει ορισμένα πράσινα φύλλα προσκολημμένα στον καρπό γίνεται αποδεκτή.»  Άρθρο 2  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 119 της 8. 5. 1986, σ. 46.  (3) ΕΕ αριθ. L 45 της 24. 2. 1971, σ. 1.